recursal/SuperWikiNEXT-32B huggingface dataset:
**Մարկ Դ. Բլոնտ** (անգլ.՝ Mark Blount, նոյեմբերի 30, 1975(1975-11-30), Յոնկերս, Վեստչեստեր շրջան, Նյու Յորք, ԱՄՆ), ամերիկացի նախկին պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայում։ Հասակը 213 սանտիմետր է, իսկ քաշը՝ 113 կիլոգրամ։ Խաղացել է կենտրոնականի դիրքում։

Կարիերա
-------

Մարկը ավագ դպրոցի անդրանիկ տարին անցկացրել է Հարավային Կարոլինայի Սամրվիլ քաղաքի ավագ դպրոցում։ Հաջորդ տարին տեղափոխվել է Օակ Հիլ ակադեմիա։ Իր ավագ և վերջին տարին անցկացրել է Դոբս Ֆերի ավագ դպրոցում, որտեղ անվանվել է լավագույն խաղացող։ Դպրոցը ավարտելուց հետո ընդունվել է Պիտսբուրգի համալսարան։

1997 թվականի NBA դրաֆթի ժամանակ ընտրվել է Սիեթլ Սուպերսոնիքս ակումբի կողմից՝ ընդհանուր 54-րդ համարի ներքո։ Երեք մրցաշրջան անցկացրել է ցածրակարգ առաջնությունում։

2000 թվականի օգոստոսի 1-ին Բոստոն Սելտիքսի հետ պայմանագիր է կնքել և դարձել անկախ գործակալ և առաջին տարում առաջնորդել է թիմը բլոկշոթների քանակով (76)։

2003-04 մրցաշրջանի ժամանակ համարվել է վստահելի կենտրոնական՝ միջինում 29,3 րոպե ժամանակահատվածում հավաքելով 10,3 միավոր, 7,2 անդրադարձ և 1,29 բլոկշոթ։ 2004 թվականին Օռլանդո Մեջիքի դեմ խաղում Մարկը հավաքել է 28 միավոր և 21 անդրադարձ։

Առաջնությունից դուրս
--------------------

2010 թվականին Բլոնտը հեռանում է բասկետբոլից։ Նա բազմաթիվ ֆինանսական ներդրումներ է կատարել տարբեր սեփականություններում և բացել է մի քանի Cinnabon-ի և Auntie Anne's-ի մասնաճյուղեր։ «Իմ առաջին թրիփլ դաբլը» գրքի հեղինակն է։

Կարիերայի ժամանակագրություն
---------------------------

* 2000 թ․ օգոստոսի 1՝ ազատ գործակալի կարգավիճակով պայմանագիր է կնքել Բոստոն Սելտիքսի հետ։
* 2002 թ․ օգոստոսի 8՝ ազատ գործակալի կարգավիճակով պայմանագիր է կնքել Դենվեր Նագեթսի հետ։
* 2003 թ․ փետրվարի 20՝ տեղափոխվել է Բոստոն Սելտիքս։
* 2006 թ․ հունվարի 26՝ Բլոնտը, Ռիքի Դևիսի, Մարկուս Բենկի, Ջաստին Ռիդի և դրաֆթի երկրորդ երկրորդ շրջափուլի երկու պիկերի հետ միասին, տեղափոխվել է Մինեսոտա Թիմբերվուլվզ՝ Վալի Սզցերբիակի, Մայքլ Օլովականդիի, Դուեյն Ջոնսի և դրաֆթի առաջին շրջափուլի 1 պիկ։
* 2007 թվականի հոկտեմբերի 24՝ Բլոնտը տեղափոխվել է Մայամի Հիթ
* 2009 թվականի օգոստոսի 13՝ տեղափոխվել է Մինեսոտա Թիմբերվուլվզ։
* 2010 թվականի մարտի 1՝ հեռացվել է Թիմբերվուլվզից։

Ծանոթագրություններ
------------------

1. ↑
2. ↑  D. Watkins (2017 թ․ փետրվարի 26). «WATCH: Success after pro sports: Former NBA player Mark Blount gives tips for entrepreneurs». *Salon*.
3. ↑  Szczerbiak, Davis change teams in seven-player trade. Updated January 27, 2006
4. ↑  By trading two more veteran starters, Wolves grow even younger. Updated October 24, 2007
5. ↑  «Minnesota Acquires Mark Blount from the Heat». *NBA.com*. 2009 թ․ օգոստոսի 13. Վերցված է 2009 թ․ օգոստոսի 14-ին.
6. ↑  TIMBERWOLVES WAIVE C MARK BLOUNT

Արտաքին հղումներ
----------------

* Պաշտոնական կայք
* Mark Blount Stats at ESPN
**Մայա Փահլևանյանը (Պեգիվանովան)** (), «Երիտասարդ գվարդիայի» առաջին անդամներից մեկը։ Մեծ ներդրում է ունեցել Երկրորդ աշխարհամարտի տարիներին ֆաշիզմի դեմ ծավալված պարտիզանական պայքարում և դիմադրական շարժման մեջ։ ։

Կյանք
-----

Մայա Պեգիվանովան ծնվել է 1925 թվականի մայիսի 20-ին Ռուսաստանի Ռոստովի մարզի հայկական Թոփթի գյուղում՝ ուսուցիչ Գասպար Գալուշոկյանի ընտանիքում։ Չորս տարեկան հասակում աղջիկը զրկվել է հորից։ Նրան մեծացրել ու դաստիարակել է մայրը՝ Աննա Վասիլևնան։ 1926 թվականին, երբ Մայայի 2 տարին դեռ չէր լրացել, նա մոր հետ հայտնվել է Կրասնոդոնում։

Կրթություն
----------

Մ. Պեգիվանովան սովորել է Կրասնոդոնի մոտ գտնվող Պերվոմայկա ավանի միջնակարգ դպրոցում։ 9-րդ և 10-րդ դասարաններում եղել է դպրոցի կոմերիտական կազմակերպության քարտուղարը։

«Երիտասարդ գվարդիա»
-------------------

Երիտասարդ գվարդիան հակաֆաշիստական կոմերիտական ընդհատակյա կազմակերպություն էր Երկրորդ համաշխարհային պատերազմի ժամանակ՝ Նացիստական Գերմանիայի կողմից օկուպացված Կրասնոդոնում։ Գործել է ընդհատակյա կուսակցական կազմակերպության ղեկավարությամբ։ «Երիտասարդ գվարդիայի» անդամներից 17-ը Պերվոմայկա ավանի դպրոցից էին։ Նրանց թվում էր նաև Մայա Փահլևանյանը։

Գործունեություն
---------------

Մայա Պեգիվանովան «Երիտասարդ գվարդիա» ընդհատակյա կազմակերպության «Հնգյակի» ղեկավար էր, այս պաշտոնը վստահում էին ամենահամարձակներին։ Նա Ուլյանա Գրոմովայի հետ
գրել է հակաֆաշիստական առաջին թռուցիկը և կյանքը վտանգի ենթարկելով՝ այն տարածել է քաղաքում ու շրջակա գյուղերում։ Նա մասնակցեց այն բեմադրումներին և համերգներին, որոնք երիտասարդ գվարդիականները կազմակերպում էին ակումբում զավթիչների համար. «ինքնագործունեության խմբակ» ցուցանակի շնորհիվ ավելի հեշտ էր աննկատ մնալ և հանդիպումներ կազմակերպել։

Մահ
---

1943 թվականի հունվարի 11-ին Գեստապոն ձերբակալել է «Երիտասարդ գվարդիայի» անդամներին, ծանր խոշտանգումների է ենթարկել՝ փորձելով գաղտնիքներ կորզել նրանցից, բայց կոմերիտականները, նրանց թվում՝ Մ. Պեգիվանովան, ոչինչ չեն հայտնել՝ հավատարիմ մնալով իրենց երդմանը։ Հունվարի 15-ի լույս 16-ի գիշերը, երբ մի քանի գվարդիականների տանում էին մահապատժի, Մայային ոստիկանությունը ստիպված էր ձեռքերի վրա տանել, քանի որ չէր կարողանում քայլել։ Նույն գիշերը նրանց կենդանի նետել են հանքահորի մեջ՝ խնայելով զինամթերքը։ Մարտի 1-ին արդեն ազատագրված Կրասնոդոնում 58 մետր խորությունից դուրս են բերվել նրանց մարմիններն ու թաղվել քաղաքի կենտրոնում գտնվող եղբայրական գերեզմանում։

Պարգևներ
--------

1943 թվականի սեպտեմբերի 13-ին գերմանաֆաշիստական զավթիչների դեմ մղված պայքարում ցուցաբերած խիզախության ու արիության համար ԽՍՀՄ Գերագույն խորհրդի նախագահությունը
Մ. Փահլևանյանին (Պեգիվանովային) հետմահու պարգևատրել է «Հայրենական պատերազմի 1-ին աստիճանի» և «Հայրենական պատերազմի պարտիզան 1-ին աստիճանի» շքանշաններով։

Տես նաև
-------

Հայուհիները երկրորդ աշխարհամարտի տարիներին

Ծանոթագրություններ
------------------

1. ↑  Հայուհիներ, հանրագիտարան երկու հատորով, հ. 1, էջ 201
2. ↑  Number (2020 թ․ մայիսի 4). ««Երիտասարդ գվարդիայի» հայերը. Կրասնոդոնի պատանիների ու աղջիկների անմահ սխրագործությունները». *Dalma News*. Վերցված է 2021 թ․ հուլիսի 19-ին.
3. 1 2  «Արխիվացված պատճենը» (PDF). Արխիվացված է օրիգինալից (PDF) 2021 թ․ հուլիսի 10-ին. Վերցված է 2021 թ․ հուլիսի 19-ին.
*Վիքիպեդիայում կան հոդվածներ Բալյան ազգանունով այլ մարդկանց մասին։*

**Վահան Մկրտչի Բալյան** (1898, Թիֆլիս - 1945), կուսակցական, ռազմական գործիչ։

Կենսագրություն
--------------

Ծնվել է Թիֆլիսում։ Հայրը Թիֆլիսի երկաթուղային արհեստանոցների ճանաչված վարպետ էր։

Վահան Բալյանը կրթությունն ստացել է Թիֆլիսի Ներսիսյան դպրոցում, որն ավարտել է 1916 թվականին։ 1914 թվականին Բաքվում եղած ժամանակ, Մելիք Մելիքյանի երաշխավորությամբ ընդունվում է Բալախանիե բոլշևիկյան բջիջի մեջ, իսկ Թիֆլիսում 1915 թվականին նա դառնում է կուսակցության անդամ։

Որոշ ժամանակ աշխատելով «Պայքար» թերթում, 1917 թվականին կանչվում է զինվորական ծառայության հրետանային դիվիզիոնում, որտեղ և ընտրվում է նրա կուսակցական կոմիտեի անդամ։ Նույն տարվա վերջին, ավարտելով հրետանային դպրոցը, ստանում է սպայի աստիճան և աշխատանքի անցնում հայկական կորպուսում։ 1918 թվականին սկզբին Բալյանին իր մարտկոցով տեղափոխում են Երևան։

1919-1920 թթ, ընդհատակյա աշխատանքի համար Թիֆլիսից Երևան են գալիս Հ. Կոստանյանը, Ասքանազ Մռավյանը, Սարգիս Կասյանը, Սերգո Մարտիկյանը, Ստեփան Ալավերդյանը, Դրաստամատ Տեր-Սիմոնյանը և ուրիշներ, որոնց հետ Բալյանը սերտ կապ է հաստատում և օժանդակում կոմկուսի աշխատանքներին՝ հատկապես ռազմական հարցերի գծով։ Նա ակտիվ մասնակցություն է ունենում Հայաստանում խորհրդային կարգերի հաստատմանը, իսկ խորհրդային իշխանության հաստատումից հետո Բալյանը նշանակվում է սկզբում հրետանու, ապա գլխավոր շտաբի զինկոմ։ Քաղաքացիական կռիվներին ակտիվորեն մասնակցում է Ղամարլուի ռազմաճակատում, որպես «Ազատամարտ» զրահագնացքի հրետանու հրահանգիչ և գնացքի առջևի հարթակի պետ։

1921 թվականի աշնանից մինչև 1923 թվականը Բալյանը Հայաստանի ռազմածովային ժողկոմն էր, որից հետո փոխադրվում է Դոնի Ռոստով՝ կուսակցական աշխատանքի։ Երբ 1924 թվականին Անաստաս Միկոյանին տեղափոխում են Մոսկվա, Բալյանը նրան փոխարինում է որպես Դոնի Ռոստովի պարտիական կոմիտեի քարտուղար և այդ աշխատանքը կատարում մինչև 1929 թվականը։ Ապա Բալյանը նշանակվում է Մոսկվա-Միջին Ասիա երկաթուղու քաղբաժնի պետ։

Հետագայում աշխատել է ԽՄԿԿ Կենտկոմում որպես կազմբաժնի վարիչի տեղակալ։

Ծանոթագրություններ
------------------

1. ↑  Անմոռաց դեմքեր (Ներսիսյան դպրոցի սաներ), Ե. «Հայաստան», 1965, էջ 22-23։
**Ջիմի Բաթլեր III** (անգլ.` *Jimmy Butler III*, սեպտեմբերի 14, 1989(1989-09-14), Հյուստոն), ամերիկացի պրոֆեսիոնալ բասկետբոլիստ, հարձակվող պաշտպան և թեթև հարձակվող։ Ներկա պահին հանդես է գալիս Բասկետբոլի ազգային ասոցիացիայի (NBA) «Մայամի Հիթ» ակումբում։

Կենսագրություն
--------------

Ծնվել է Հյուստոնում (Տեխաս նահանգ), պատանեկությունն անցկացրել Թոմբոլ բնակավայրում։ Դպրոցական կարիերան անցկացրել է Թոմբոլի ավագ դպրոցում՝ ավարտական տարում ունենալով 19 միավորի և 8 անդրադարձի միջին ցուցանիշ։ Դպրոցն աավարտելուց հետո ուսանողական առաջնությունում սկզբնապես ներկայացրել է Թայլերի հասարակական քոլեջը, որից հետո տեղափոխվել է Մառքեթի համալսարան։ Ընտրվել է NBA-ի 2011 թվականի դրաֆթի առաջին ռաունդի 30-րդ ընտրությամբ՝ «Չիկագո Բուլսի» կողմից։

Ուսանողական կարերան
-------------------

Ավագ դպրոցն ավարտելուց հետո Բատլերը 2007–08 մրցաշրջանն անցկացնում է Թայլերի միջնակարգ քոլեջում, այնուհետև որոշում է ընտրել Մարկետի համալսարանի սպորտային կրթաթոշակային ծրագիրը՝ համալսարանային հավաքականում անցկացնելով 4 մրցաշրջան։

2008-09 մրցաշրջանում Բատլերն անցկացնում է 35 հանդիպում՝ մանրահատակի վրա միջինում անցկացնելով 35 րոպե և իր հաշվին գրանցելով 5 միավոր, 4 անդրադարձ, 2 խլում, 1 կորուստ և 2 արդյունավետ փոխանցում։

2009-10 մրցաշրջանում Բատլերն անցկացնում է 34 հանդիպում՝ մանրահատակի վրա միջինում անցկացնելով 35 րոպե և իր հաշվին գրանցելով 15 միավոր, 7 արգելափակում, 2 խլում, 1 կորուստ և 2 արդյունավետ փոխանցում։

2010-11 մրցաշրջանում Բատլերն անցկացնում է 37 հանդիպում՝ միջինում խաղալով 35 րոպե և իր հաշվին գրանցելով 16 միավոր, 6 արգելափակում, 2 խլում, 2 կորուստ և 3 արդյունավետ փոխանցում։

NBA-ի կարիերան
--------------

Բատլերն ընտրվում է է NBA-ի 2011 թվականի դրաֆթի առաջին ռաունդի 30-րդ ընտրությամբ՝ «Չիկագո Բուլսի» կողմից։

Ծանոթագրություններ
------------------

1. ↑
2. 1 2
3. ↑
4. ↑
5. ↑

Արտաքին հղումներ
----------------

* [http։//www.nba.com/playerfile/jimmy\_butler Էջը NBA.com կայքում](անգլ.)
* [http։//www.basketball-reference.com/players/b/butleji01.html Էջը «Բասկետբոլ-ռեֆերենսում»](անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջիմի Բաթլեր» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ · ՅուԹյուբ |
|  |
| Թեմատիկ կայքեր | Basketball-Reference.com (խաղացող) · Basketball-Reference.com (Եվրոպա) · Eurobasket.com (խաղացող) · RealGM · Sports-Reference.com (քոլեջ) · ՖԻԲԱ · Internet Movie Database |
|  |
| Բառարաններ և հանրագիտարաններ | Munzinger |

 |
*Վիքիպեդիայում կան հոդվածներ Մելքոնյան ազգանունով այլ մարդկանց մասին։*

**Պետրոս Գրիգորի Մելքոնյան** (դեկտեմբերի 20, 1905(1905-12-20), Ղարաքիլիսա, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - սեպտեմբերի 4, 1965(1965-09-04), Երևան, Հայկական ԽՍՀ, ԽՍՀՄ), կուսակցական և պետական աշխատող, մանկավարժ։ ՀԽՍՀ վաստակավոր ինժեներ (1965)։ ԽՄԿԿ անդամ 1938 թվականից։

Կենսագրություն
--------------

Պետրոս Մելքոնյանի կիսանդրին Հայաստանի ազգային պոլիտեխնիկական համալսարանի Քիմիական տեխնոլոգիաների և բնապահպանական ճարտարագիտության ֆակուլտետի շենքի նախասրահում
1927 թվականին ավարտել է Կիրովականի աշխատանքային դպրոցը, 1936 թվականին՝ Երևանի պոլիտեխնիկական ինստիտուտը, աշխատել է ԽՍՀՄ ծանր արդյունաբերության ժողկոմատի ուսումնական հաստատությունների վարչության ուսմասվար՝ Հայաստանի գծով, ինժեներատաեխնիկական և տնտեսական աշխատողների որակավորման ինստիտուտի տնօրեն (1937), ՀԿԿ Երքաղկոմի քարտուղար (1941)։ Մասնակցել է Հայրենական մեծ պատերազմին (1941-1945), եղել է ավիացիոն դիվիզիայի քաղբաժնի պետի տեղակալ, 1946-1965 թվականին՝ Երևանի պոլիտեխնիկական ինստիտուտի ռեկտոր։ ՀԿԿ Կենտկոմի անդամ (1964-1965), ՀԽՍՀ 6-րդ գումարման Գերագույն սովետի դեպուտատ։

Հիշատակ
-------

Մելքոնյանի անունով է կոչվել Կիրովականի շինարարական տեխնիկումը։ Նրա անվամբ է կոչվում ՀՊՃՀ Վանաձորի մասնաճյուղը։

Պարգևներ
--------

* Կարմիր աստղի շքանշան
* Հայրենական պատերազմի 2-րդ աստիճանի շքանշան
* «Պատվո նշան» շքանշան

Ծանոթագրություններ
------------------

1. 1 2 3 4 5 6 7 8 9 10 11  Հայկական սովետական հանրագիտարան (հայ.) — Երևան: 1981. — հատոր 7. — էջ 397.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 397)։*  |
**Ալեքսանդր Դե Կրո** (հոլ.՝ Alexander De Croo, նոյեմբերի 3, 1975(1975-11-03), Vilvoorde, Հալլե-Վիլվոորդե, Բրաբանտ նահանգ, Բելգիա), Բելգիայի պետական և քաղաքական գործիչ, տնտեսագետ, ֆլամանդական համայնքի ներկայացուցիչ, Բելգիայի վարչապետ 2020 թվականի հոկտեմբերի 1-ից։ 2009-2012 թվականներին եղել է «Ֆլամանդական բաց լիբերալներ և դեմոկրատներ» կուսակցության առաջնորդը։ 2012-2020 թվականներին եղել է Բելգիայի փոխվարչապետ։ 2018 թվականի դեկտեմբերի 9-ից մինչև 2020 թվականի հոկտեմբերի 1-ը զբաղեցրել է նաև Բելգիայի ֆինանսների նախարարի պաշտոնը։

Կենսագրություն
--------------

Ծնվել է 1975 թվականի նոյեմբերի 3-ին Ֆլամանդական Բրաբանտ նահանգի Վիլվորդ քաղաքում։ Երկու երեխաներից մեկը՝ Ֆրանսուազ Դեսգուինը (Françoise Desguin) և պետական և քաղաքական գործիչ Հերման դե կրոն, Բելգիայի դաշնային խորհրդարանի անդամ, 1968 թվականից և դաշնային խորհրդարանի Ներկայացուցիչների պալատի խոսնակ 1999-2007 թվականներին։

1993 թվականին ընդունվել է նիդեռլանդալեզու Բրյուսելի ազատ համալսարան (VUB), որն ավարտել է 1998 թվականին գործնական ինժինիրինգի աստիճանով։ 2002 թվականին ընդունվել է Հյուսիսարևմտյան համալսարան, որը գտնվում է ԱՄՆ-ի Չիկագոյի հյուսիսային արվարձանում։ 2004 թվականին ստացել է բիզնեսի կառավարման մագիստրոսի աստիճան (MBA) Հյուսիսարևմտյան համալսարանի Քելոգի անվան կառավարման դպրոցում։

1999 թվականից աշխատել Է Boston Consulting Group-ում։ 2006 թվականին հիմնադրել է իր Darts-ip ընկերությունը, որը մասնագիտանում է մտավոր սեփականության ոլորտի մասնագետներին ծառայություններ մատուցելու գործում։

Ծանոթագրություններ
------------------

1. 1 2  «Новое правительство Бельгии во главе с Александером Де Кроо приведено к присяге». ТАСС. 2020 թ․ հոկտեմբերի 1. Վերցված է 2020 թ․ հոկտեմբերի 11-ին.

Արտաքին հղումներ
----------------

* Ալեքսանդրա Դե Կրոյի պաշտոնական կայք
**Գերասիմ Սարոյի Մելքումյան** (1916, Շոշ, Շուշիի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - *անհայտ*), հայ մանկավարժ։ Հայրենական պատերազմի մասնակից։ ՀԽՍՀ վաստակավոր մանկավարժ։

Կենսագրություն
--------------

Գերասիմ Մելքումյանը ծնվել է 1916 թվականին, Լեռնային Ղարաբաղի Ստեփանակերտի շրջանի Շուշիքենդ գյուղում։ 1933 թվականին ավարտել է Շուշվա ինտերնացիոնալ մանկավարժական տեխնիկումը։ 1933-1938 թվականներին Մելքումյանը մաթեմատիկա և ֆիզիկա է դասավանդել ԼՂԻՄ Մարտունու շրջանի Գիշի, Ննգի, Ստեփանակերտի շրջանի Բադարա, Շուշիքենդ գյուղերի 7-ամյա դպրոցներում։ 1938-1942 թվականներին սովորել է Երևանի պետական համալսարանի տնտեսագիտական ֆակուլտետում։ Ավարտելուց հետո աշխատանքի է անցել Հայկոոպում, որպես տնտեսագետ-հրահանգիչ, միաժամանակ դասավանդել է Երևանի ֆինանսական տեխնիկումում։

1943 թվականի մայիսին Մելքումյանը զորակոչվել է կարմիր բանակ, մասնակցել Տագանրոգի, Դոնեցկի և այլ քաղաքների ազատագրման մարտերին։ 1944 թվականի հունվարին ծանր վիրավորվել է, տեղափոխվել թիկունք, իսկ հունիսին որպես Հայրենական պատերազմի 2-րդ կարգի հաշմանդամ զորացրվել է բանակից և աշխատանքի անցել ՀԽՍՀ առևտրի, իսկ հետո՝ ֆինանսների նախարարությունների ապարատներում՝ որպես ավագ տնտեսագետ-հրահանգիչ, միաժամանակ դասավանդել է Երևանի ֆինանսական տեխնիկումում, 1964-1965 թվականներին եղել է տեխնիկումի ուսմասվար, դասախոսել է նաև Երևանի պետական համալսարանի տնտեսագիտական ֆակուլտետում։ Մելքումյանը զբաղվել է նաև գիտական աշխատանքով։

ՀԽՍՀ Գերագույն խորհրդի նախագահությունը 1962 թվականին Մելքումյանին շնորհել է հանրապետության վաստակավոր ուսուցչի պատվավոր կոչում։ Պարգևատրվել է նաև «Աշխատանքային գերազանցության համար» և մի շարք մեդալներով ու պատվոգրերով։

Պարգևներ
--------

* ՀԽՍՀ վաստակավոր մանկավարժ
* «Աշխատանքային գերազանցության համար» մեդալ

Ծանոթագրություններ
------------------

1. 1 2 3  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
*Վիքիպեդիայում կան հոդվածներ Ասրյան ազգանունով այլ մարդկանց մասին։*

**Արթուր Մելսիկի Ասրյան** (հուլիսի 31, 1971(1971-07-31), Ստեփանակերտ, ԼՂԻՄ, ԽՍՀՄ - հունիսի 23, 1992(1992-06-23), Մատաղիս, Մարտակերտի շրջան, Արցախ), ազատամարտիկ։

Կենսագրություն
--------------

Արթուր Մելսիկի Ասրյանը ծնվել է 1971 թվականի հուլիսի 31-ին Ստեփանակերտ քաղաքում։
1979 թվականից հաճախել է Ստեփանակերտի թիվ 2 միջնակարգ դպրոցը, որն ավարտել է 1988 թվականին։
1988 թվականին ընդունվել է ԵՊՀ իրավագիտության ֆակուլտետ։ Որոշ ժամանակ անց փոխում է մասնագիտությունը, և տեղափոխվում Երևանի ժողովրդական տնտեսության ինստիտուտի տնտեսության պլանավորման ֆակուլտետը։
1989 թվականին, երբ նոր էր սկսում պատերազմը, մեկնում է Ստեփանակերտ և զինվորագրվում Ստեփանակերտի թիվ 1 վաշտին։
Մասնակցել է Մարտակերտի, Քելբաջարի և մի շարք այլ մարտերի։
1990 թվականին անդամագրվում է Աշոտ Ղուլյանի (Բեկոր) գումարտակին, և հետագայում շարունակում կռվել քաջաի ջոկատի կազմում։
1992 թվականին նույն ջոկատի կազմում մասնակցում է Շուշիի ազատագրմանը։
1992 թվականի աշնանը տեղափոխվում է Մարտակերտ, և ստանում կամավորական ջոկատներից մեկի հրամանատարությունը։
Զոհվել է 1992 թ. հունիսի 23-ին, Մատաղիսի համար մղված մարտերում։ Դիակը գտնվել է հուլիսի 31-ին։ Հետմահու պարգևատրվել է ՀՀ «Արիության համար» և «Շուշիի ազատագրման համար» մեդալներով։ Ամուսնացած չէր։ Հանգչում է Ստեփանակերտի քաղաքային գերեզմանատանը։

Գրականություն
-------------

«Մարտական հաշվարկ», էջ 35-42

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Ղարաբաղյան ազատագրական պատերազմ (1988—1994) հանրագիտարանից, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո ։*  |
*Վիքիպեդիայում կան հոդվածներ Թամազյան ազգանունով այլ մարդկանց մասին։*

**Սիմոն Սարգսի Թամազյան** (1920, գ. Ուզունլար - ), հայ բժիշկ, գնդապետ, Երկրորդ աշխարհամարտի մասնակից։

Կենսագրություն
--------------

Հայրը եղել է մեքենավար։ Սիմոնը միջնակարգ դպրոցն ավարտել է Սանահինում 1938 թվականին, իսկ Երևանի բժշկական ինստիտուտը՝ 1942 թվականին։ Նշանակվել է Երևանի 4-րդ պոլիկնիլիկայի վիրաբույժ։ Երկու ամիս անց զորակոչվել է բանակ։ Նշանակվել է էսկադրիլիայի բժիշկ և ուղարկվել Կինել քաղաք, ապա եղել է № 954 գրոհային գնդի ավագ բժիշկը։ Տեղափոխվելով Միջին Ասիա՝ ծառայել է Աֆղանստանի սահմանամերձ գոտում։ 1954-1959 թվականներին գլխավոր բժիշկ է եղել Խաբարովսկում։ 1970 թվականին նշանակվել է ավիացիոն կորպուսի գլխավոր բժիշկ՝ հմտորեն ղեկավարել է Հեռավոր Արևելքի տարբեր վայրերում տեղակայված բուժսանիտարական ծառայությունը։ 1970 թվականից նա միաժամանակ հետաքրքրվել է ասեղնաբուժությամբ։

Զորացրվելով բանակից՝ եկել է բանակ և աշխատանքի ընդունվել № 17 պոլիկլինիկայում։ Այստեղ 1975 թվականին առողջապահության նախարարության թույլտվությամբ առաջին անգամ հանրապետությունում ստեղծել է ռեֆլեքսոթերապիայի կաբինետ։ Հետագայում նույնպիսի կաբինետ է ստեղծում առողջապահության նախարարության 4-րդ վարչությունում, նշանակվել նրա վարիչը։

Պարգևատրվել է Կարմիր աստղի շքանշանով և տասներկու մեդալով։

Ծանոթագրություններ
------------------

1. ↑  Ա. Վ. Գրիգորյան, Բ. Գ. Մելքումյան, Հայաստանի բժիշկները Մեծ հայրենականում, գիրք 2, Ե. 1987, էջ 86-87։
*Վիքիպեդիայում կան հոդվածներ Զաքյան ազգանունով այլ մարդկանց մասին։*

**Սիմոն Գևորգի Զաքյան (Զաքիյան)** (հոկտեմբերի 18, 1899(1899-10-18), Քարքանջ, Շամախիի գավառ, Բաքվի նահանգ, Ռուսական կայսրություն - ապրիլի 2, 1942(1942-04-02), Կերչի թերակղզի, Ղրիմի ինքնավար խորհրդային սոցիալիստական հանրապետություն, ՌԽՖՍՀ, ԽՍՀՄ), խորհրդային բանակի գնդապետ, դիվիզիայի հրամանատար։

Կենսագրություն
--------------

Կարմիր բանակում ծառայել է 1918 թվականից։ Մասնակցել է Բաքվի կոմունայի պաշտպանությանը, խորհրդային կարգերի հաստատմանն ու ամրապնդմանը Ադրբեջանում, Հայաստանում և Վրաստանում։

1923 թվականին ավարտել է Երևանի կարմիր հրամանատարների առաջին դասընթացները։ Դասավանդել է Երևանի Ա․ Մյասնիկյանի անվան ռազմական դպրոցում (1923-1926)։ Ծառայել է հայկական հրաձգային դիվիզիայի տարբեր գնդերում, Մ․ Ֆրունզեի անվան ռազմական ակադեմիան ավարտելուց հետո (1934)՝ Ուկրաինական ռազմական օկրուգում։ 1935 թվականից տեղափոխվել է Անդրկովկասյան ռազմական օկրուգ, եղել է լեռնահրաձգային գնդի, ապա՝ 76-րդ հայկական դիվիզիայի հրաձգային գնդի հրամանատար։

1941 թվականի օգոստոսին Զաքյանի գունդը ռազմական անհրաժեշտությամբ Իրանի տերիտորիան մտած զորքերի կազմում էր։

Զաքյանը եղել է 89-րդ հայկական դիվիզիայի առաջին հրամանատարը։

1942 թվականի մարտին նշանակվել է Ղրիմում կազմակերպված 390-րդ հայկական հրաձգային դիվիզիայի հրամանատար և մարտերի մեջ մտել թշնամու դեմ Կերչում։ Մահացել է անհավասար մարտում ստացած ծանր վերքերից։ Թաղված է Երևանի մանկական զբոսայգում, որտեղ կանգնեցված է նրա կիսանդրին (հեղինակ՝ Արա Հարությունյան)։

Երևանի կենտրոնում նրա անունով կա փողոց։

Ծանոթագրություններ
------------------

1. 1 2 3 4 5 6 7 8 9 10  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սիմոն Զաքյան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | LCCN: n92121342 · VIAF: 53353622 · WorldCat VIAF: 53353622 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 677)։*  |
**Դավիթ Ստեփանի Թարմինյան** (1923, Օձուն, Բորչալուի գավառ, Վրացական Սոցիալիստական Խորհրդային Հանրապետություն, ԱԽՖՍՀ, ԽՍՀՄ), հայ մանկավարժ, ՀԽՍՀ վաստակավոր մանկավարժ (1966), Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Դավիթ Թարմինյանը ծնվել է 1923 թվականին, Թումանյանի շրջանի Օձուն գյուղում, չքավոր գյուղացու ընտանիքում։ 1941 թվականին ավարտել է Օձունի միջնակարգ դպրոցը և Թումանյանի շրջանի Յագվի գյուղի 9-ամյա դպրոցում դասավանդել ֆիզիկա և մաթեմատիկա։

1942 թվականին զորակոչվել է կարմիր բանակ։ Մասնակցել է Կերչի մարտերին։ 1942 թվականի մայիսին ծանր վիրավորվել է և զրկվել ձախ ձեռքից։

Զորացրվել է բանակից, աշխատել Օձունի միջնակարգ դպրոցում, դասավանդել ֆիզիկա և մաթեմատիկա։ Եղել է Սանահին գյուղի միջնակարգ դպրոցի տնօրեն։ 1960 թվականին ավարտել է Երևանի Խաչատուր Աբովյանի անվան պետական մանկավարժական ինստիտուտի մաթեմատիկայի ֆակուլտետը և աշխատանքի է անցել Ալավերդի քաղաքի Չարենցի անվան միջնակարգ դպրոցում, ուսմասվարի պաշտոնով։ 1962 թվականից եղել է Թումանյանի շրջժողկրթբաժնի դպրոցական տեսուչը։ 1966 թվականին Թարմինյանին շնորհվել է ՀԽՍՀ վաստակավոր ուսուցչի կոչում։ Պարգևատրվել է Աշխատանքային կարմիր դրոշի շքանշանով, մեդալներով և պատվոգրերով։ Ակտիվորեն մասնակցել է հասարակական աշխատանքներին, աշակերտների ռազմահայրենասիրական դաստիարակության գործին։

Պարգևներ
--------

* ՀԽՍՀ վաստակավոր մանկավարժ (1966)
* Աշխատանքային կարմիր դրոշի շքանշան

Ծանոթագրություններ
------------------

1. 1 2 3  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
**Գևորգ Մկրտիչի Բադալյան** (1919, Մեծ Պարնի, Ալեքսանդրապոլի գավառ, Հայաստանի Առաջին Հանրապետություն - 1945), հայ մանկավարժ։ Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Գևորգ Բադալյանը ծնվել է 1919 թվականին, Սպիտակի շրջանի Մեծ Պարնի գյուղում։ Միջնակարգն ավարտելուց հետո անցել է ուսուցչական աշխատանքի։ 1940 թվականին ընդունվել է Թբիլիսիի պետական համալսարանի պատմության ֆակուլտետի հեռակա բաժին։

1941 թվականին զորակոչվել է բանակ, վեց ամիս ծառայել է Երևանում, ապա մեկնել է ռազմաճակատ։ Ծառայել է 89-րդ հայկական Թամանյան դիվիզիայի 400-րդ հրաձգային գնդում։ Կոմունիստ հրամանատարը թշնամու դեմ մարտնչել է Նովոռոսիյսկի, Մոզդոկի ու Կերչի ազատագրման համար։ Պարգևատրվել է «Հայրենական պատերազմի» առաջին և երկրորդ աստիճանի, Կարմիր աստղի շքանշաններով և «Կովկասի պաշտպանության համար», «Խիզախության համար» մեդալներով։ Գևորգը երեք անգամ վիրավորվել է, բուժվելուց հետո վերադարձել դիվիզիա, աչքի ընկել Ղրիմի ազատագրման կռիվներում։ 1945 թվականին Մեծ հաղթանակից մեկ շաբաթ առաջ, Բեռլինի գրավման ծանր մարտերից մեկում վիրավորվել է և մահացել։

Պարգևներ
--------

* Կարմիր աստղի շքանշան
* Հայրենական պատերազմի առաջին աստիճանի շքանշան
* Հայրենական պատերազմի երկրորդ աստիճանի շքանշան
* «Կովկասի պաշտպանության համար» մեդալ
* «Խիզախության համար» մեդալ

Ծանոթագրություններ
------------------

1. 1 2  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
**Սանտ-Անաստազիա** (իտալ.՝ Sant' Anastasia), տիտղոսակիր եկեղեցի (499 թվականի մարտի 1-ից) Հռոմի Պալատին բլրում, Իտալիա։

Պատմություն
-----------

Եկեղեցին կառուցվել է 3-րդ դարի վերջին և 4-րդ դարի սկզբին, հավանաբար Անաստազիա անունով մի հռոմեացի կնոջ կողմից։ Ավելի ուշ եկեղեցին նվիրվել է Անաստազիա Սիրմիումցուն։

Եկեղեցին մի քանի անգամ վերականգնվել է Դամասոս I (366-383), Հիլարիոս (461-468), Հովհաննես VII (705-707), Լևոն III (795-816) և Գրիգոր IV (827-844) պապերի օրոք։

Ներկայիս տեսքը 17-րդ դարի վերակառուցման արդյունքն է։ Իրականացվել է Ուրբանոս VII պապի պատվերով։ 1721-1722 թվականներին ճարտարապետ Կարլո Գիմաչը կրկին վերականգնել է այն։

Նավը ձևավորված է 20 մարմարե և գրանիտե անտիկ սյուներով, որոնք հավանաբար եղել են Պալատինի կայսերական պալատների մնացորդներից։ Առաստաղը զարդարված է Միքելանջելո Չերուտիի (1722) ֆրեսկոներով, որոնց մեջ պատկերված է սրբի նահատակությունը։ Խորանի մոտ գտնվում է Սուրբ Անաստազիա Էրկոլե Ֆերատայի արձանը, որը ստեղծված է Լորենցո Բերնինիի «Երանիելի Լյուդովիկա Ալբերտոնիի զմայլանքը» արձանի օրինակով։

Տիտղոսակիր եկեղեցի
------------------

Սուրբ Անաստազիա եկեղեցին տիտղոսակիր եկեղեցի է, 1983 թվականի փետրվարի 2-ից Սուրբ Անաստազիա եկեղեցու կարդինալ քահանան բելգիացի Գոդֆրիդ Դաննելսն է։

Պատկերասրահ
-----------

* 
* 
* 
* 
* 
* 
*

Ծանոթագրություններ
------------------

1. 1 2  dati.beniculturali.it — 2014.

Արտաքին հղումներ
----------------

* "Sant'Anastasia"

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սանտ Անաստազիա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4599677-5 |

 |
**Հաբեթ Եփրեմի Թադևոսյան** (1916, Խաչիկ, Շարուր-Դարալագյազի գավառ, Երևանի նահանգ, Կովկասի փոխարքայություն, Ռուսական կայսրություն - 1979), հայ մանկավարժ։ ԽՄԿԿ անդամ (1943), Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) գործողությունների մասնակից։

Կենսագրություն
--------------

Հաբեթ Թադևոսյանը ծնվել է 1916 թվականին, Եղեգնաձորի շրջանի Խաչիկ գյուղում։ 1937 թվականին ավարտել է Երևանի մանկավարժական տեխնիկումը։ Խաչիկ գյուղի միջնակարգ դպրոցում դասավանդել է հայոց լեզու և գրականություն։

1941 թվականի օգոստոսին զորակոչվել է ռազմաճակատ, ծառայել 48-րդ բանակի 139-րդ հրաձգային դիվիզիայում։ Պարգևատրվել է Կարմիր դրոշի, «Հայրենական պատերազմի» 2-րդ աստիճանի, Կարմիր աստղի շքանշանի, «Խիզախության համար», «Մարտական ծառայությունների համար», «Քյոնիգսբերգի գրավման համար» և ուրիշ մեդալներով։ Մարտերում ցուցաբերած նրա հերոսությունների մասին 1945 թվականի հունվարի 28-ին «Զա ռոդինա» ճակատային թերթում տպագրվել է «Հայ ժողովրդի հավատարիմ զավակ Հաբեթ Թադևոսյանը» խորագրով հոդվածը։ 1941 թվականի նոյեմբերի վերջերին 17-րդ հրետգնդում մասնակցել է Տուլայի, ապա Մինսկի, Գոմերի, Բոբրույսկի և Դնեպր, Դեսնա, Վիսլա գետերի անցման համար մղվող մարտերին։ Հրետանավոր Թադևոսյանը ուղիղ նշանառությամբ ոչնչացրել է հակառակորդի շարասյունը, շարքից հանել զրահամեքենաներ, զենիթային սարքեր, հրանոթներ, ականանետներ, սայլեր և երկու տասնյակ հիտլերականներ։ Այդ մարտերից հետո պարգևատրվել է Կարմիր աստղի շքանշանով։ 1943 թվականին Թադևոսյանը ընդունվել է կոմունիստական կուսակցության շարքերը։ Թադևոսյանը մասնակցել է հաղթանակի զորահանդեսին Մոսկվայի Կարմիր հրապարակում։

Պատերազմից հետո Թադևոսյանն ավարտել է Երևանի հեռակա մանկավարժական ինստիտուտը, ղեկավարել Խաչիկ, Մալիշկա, Արենի գյուղերի և Եղեգնաձորի շրջկենտրոնի թիվ 3 միջնակարգ դպրոցները։

Մահ
---

Հաբեթ Թադևոսյանը մահացել է 1979 թվականին։

Պարգևներ
--------

* Կարմիր աստղի շքանշան
* Կարմիր դրոշի շքանշան
* «Խիզախության համար» մեդալ
* «Մարտական ծառայությունների համար» մեդալ
* «Քյոնիգսբերգի գրավման համար» մեդալ
* Հայրենական պատերազմի 2-րդ աստիճանի շքանշան

Ծանոթագրություններ
------------------

1. 1 2 3  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
2. ↑  «ԹԱԴԵՎՈՍՅԱՆ ՀԱԲԵԹ ԵՓՐԵՄԻ». *ԶԱՆԳԵԶՈՒՐ* (ռուսերեն). 2010 թ․ մայիսի 1. Վերցված է 2020 թ․ նոյեմբերի 14-ին.
**Սան Խուան դե լոս Տեռերոսի ամրոց** (իսպ.՝ Castillo de San Juan de los Terreros), պաշտպանական կառույց Իսպանիայի
Անդալուզիա ինքնավար համայնքի Ալմերիա պրովինցիայի Պուլպի մունիցիպալիտետի Սան Խուան դե լոս Տեռերոս տարածքում։

Պատմություն
-----------

Սան Խուան դե լոս Տեռերոսի ամրոցը կառուցվել է 18-րդ դարի երկրորդ կեսին Իսպանիայի Կարլ III թագավորի օրոք սկսած ափամերձ պաշտպանական համակարգի ստեղծման ընթացքում։ Ամրոցը նախագծել է Թոմաս Ուորլուցել դ՛Օստելը, հետագայում փոփոխել և 1764 թվականին ավարտին է հասցրել ռազմական կառույցների ճարտարապետ Անտոնիո Դուցե Օլիվերիոսը։

Ամրոցը համապատասխանում է ռազմական ինժեների ստեղծած նախատիպին՝ հարմարեցված ըստ կառուցման վայրի և կարիքների, միաժամանակ պահպանելով ընդհանուր տարրեր՝ լանջային պատեր, կիսալուսնաձև բաստիոններ, սպիտակաքար և այլն։

Ռազմավարական պատճառներով այն կառուցվել է բլրի գագաթին այնպես, որ կառույցի տեսանելիությունը լինի բազմակողմանի՝ հարմարեցված գեղեցիկ միջավայրին։

Սան Խուան դե լոս Տեռերոսի ամրոցը 1949 թվականի դեկտեմբերի 22-ի Իսպանիայի ամրոցների պաշտպանության մասին հրամանագրով ("Boletín Oficial del Estado" número 125, de 5 de mayo) դարձել է Մշակութային արժեք ներկայացնող հուշարձան և ստացել է RI-51-0007514 գրանցման համարը։

Ծանոթագրություններ
------------------

1. 1 2  Wiki Loves Monuments monuments database — 2017.
2. 1 2  Անդալուսիայի մշակութային ժառանգության թվային ուղեցույց (իսպ.)
3. 1 2  Wiki Loves Monuments monuments database — 2017.
4. ↑  «Castillo San Juan de Los Terreros». Արխիվացված է օրիգինալից 2016 թ․ հոկտեմբերի 1-ին. Վերցված է 2016 թ․ սեպտեմբերի 22-ին.

Աղբյուրներ
----------

* DECRETO 231/2002, de 10 de septiembre, por el que se delimita el entorno de protección del bien de interés cultural del castillo de San Juan de los Terreros, en Pulpí (Almería).
* Este artículo es una obra derivada de la disposición relativa al proceso de declaración o incoación de un Bien de Interés Cultural publicada en el BOE N.º 266 el 6 de noviembre de 2002 (texto), que está libre de restricciones conocidas en virtud del derecho de autor de conformidad con lo dispuesto en el artículo 13 de la Ley de Propiedad Intelectual española.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սան Խուան դե լոս Տեռերոսի ամրոց» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Գուրգեն Լևոնի Արամյան** (1919, Թիֆլիս, Վրաստանի Դեմոկրատական Հանրապետություն - 1994), հայ նկարիչ։ Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Գուրգեն Արամյանը ծնվել է 1919 թվականին, Թբիլիսիում։ Ընդունվել է Երևանի գեղարդ տեխնիկումը։

1939 թվականից ծառայել է Կարմիր բանակում։ 1941 թվականին ծառայությունը չավարտած, որպես ավագ սերժանտ մեկնել է ռազմաճակատ։ Պատերազմի թեժ օրերին գերի է ընկել, տարվել Մոժայսկի համակենտրոնացման ճամբար։ Երկու ամիս ճամբարում մնալուց հետո Արամյանին հաջողվել է մի քանի ռազմագերիների հետ փախչել և միանալ խորհրդային զորքերին։ Մոսկվայի համար ծավալված կռիվների ժամանակ վիրավորվել է, տեղափոխվել մոսկովյան հոսպիտալ, այնտեղից՝ Վլադիմիր, ապա՝ Կովրովո։ 1942 թվականի մարտին Գուրգենը վերադարձել է գործող բանակ, միացել առաջին Բելոռուսական ռազմաճակատի մարտիկներին, մասնակցել Քյոնիգսբերգի և Բեռլինի գրավման մարտերին, ետ է կանչվել և № դիվիզիայի մարտիկների հետ գործուղվել Հեռավոր արևելյան ռազմաճակատ, մասնակցել միլիտարիստական Ճապոնիայի դեմ մղվող մարտերին։ Պատերազմից հետո դասավանդել է Երևանի գեղարվեստա-թատերական ինստիտուտում։

Խիզախության համար Արամյանը պարգևատրվել է «Կարմիր աստղի» և «Հայրենական մեծ պատերազմի» առաջին աստիճանի շքանշաններով, «Մարտական ծառայությունների համար», «Մոսկվայի պաշտպանության համար», Քյոնիգաբերգի գրավման համար, Գերմանիայի դեմ տարած հաղթանակի համար, Ճապոնիայի դեմ տարած հաղթանակի համար և այլ շքանշաններով ու մեդալներով։

Աշխատանքներից գտնվում են Հայաստանի ազգային պատկերասրահում։

Գուրգեն Արամյանը մահացել է 1994 թվականին։

Պարգևներ
--------

* Կարմիր աստղի շքանշան
* Հայրենական մեծ պատերազմի առաջին աստիճանի շքանշան
* «Մարտական ծառայությունների համար» մեդալ
* «Մոսկվայի պաշտպանության համար» մեդալ
* Քյոնիգաբերգի գրավման համար մեդալ
* Գերմանիայի դեմ տարած հաղթանակի համար մեդալ
* Ճապոնիայի դեմ տարած հաղթանակի համար մեդալ

Ծանոթագրություններ
------------------

1. 1 2 3 4 5  Մուսաները չլռեցին։ Հայաստանի մշակույթի գործիչները 1941-1945 թթ. հայրենական մեծ պատերազմում, զոհված հայ արվեստագետներ։ Գիրք I. - Եր.: Խորհրդային գրող, 1989 թ. 392 էջ:
2. ↑  «Շտեմարան - Հավաքածու - Հայաստանի ազգային պատկերասրահ». *www.gallery.am*. Վերցված է 2020 թ․ հոկտեմբերի 18-ին.
**Հովհաննես Նիկոլայի Բոստանջյան** (1924, Նոր Բայազետ, Հայկական ԽՍՀ, ԱԽՖՍՀ, ԽՍՀՄ - *անհայտ*), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Հովհաննես Բոստանջյանը ծնվել է 1924 թվականին, Կամո քաղաքում։ Մանկավարժական ուսումնարանն ավարտելուց հետո Հովհաննեսն անցել է ուսուցչական աշխատանքի։ 17 տարեկան է եղել, երբ սկսվել է պատերազմը։

Իր նախկին ուսուցիչների հետ նա զինվորագրվել է 408-րդ Հայկական դիվիզիային։ Ծառայել է առանձին սակրավորների գումարտակում և աչքի ընկել գերազանց ծառայությամբ։ 1943 թվականին մասնակցել է Ուկրաինայի Սումի քաղաքի ազատագրման մարտերին և ծանր վիրավորվել։ Ապաքինվելուց հետո ուղարկվել է 18-րդ բանակ։ Շարքային զինվորը կռվել է Նովոռոսիյսկի, Թամանի ազատագրման մարտերին։ 1943 թվականին Կերչ քաղաքի մատույցներում 2-րդ գվարդիական դիվիզիայի մարտիկների շարքերում սերժանտ Հովհաննեսը մասնակցել է № 115 բարձունքի գրավմանը։ Մյուս ստորաբաժանումների փոխգործողությամբ դասակը գրավել է բարձունքը։ Մարտերի ժամանակ Հովհաննեսը վիրավորվել է։ Բուժվելուց հետո, 1944 թվականի ապրիլին, իր դիվիզիայի կազմում մասնակցել է Յալթա, Սևաստոպոլ քաղաքների ազատագրմանը։ Ցուցաբերած արիության և խիզախության համար Հովհաննեսը պարգևատրվել է Կարմիր աստղի շքանշանով և արժանացել է գերագույն գլխավոր հրամանատարի շնորհակալագրին։ Այնուհետև Բոստանջյանը կռվել է 1-ին Մերձբալթյան ռազմաճակատում, մասնակցել Լատվիայի ազատագրմանը և երկրորդ անգամ ծանր վիրավորվելուց հետո, 1944 թվականի դեկտեմբերին վերադարձել է տուն։

1944 թվականին վերադառնալով տուն Բոստանջյանը անցել է մանկավարժական աշխատանքի։ Բոստանջյանը Կամո քաղաքի ճանաչված ուսուցիչներից էր։ Նա աշխատանքին զուգընթաց սովորել և ստացել է բարձրագույն կրթություն։ Վերջին տարիներին Բոստանջյանը վարել է քաղաքային ժողկրթբաժնի դպրոցական տեսչի պաշտոնը և իր հարուստ գիտելիքներն է հաղորդել երիտասարդ ուսուցիչներին։

Պարգևներ
--------

* Կարմիր աստղի շքանշան

Ծանոթագրություններ
------------------

1. 1 2 3  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
*Վիքիպեդիայում կան հոդվածներ Ավետիսյան ազգանունով այլ մարդկանց մասին։*

**Մարտին Աբրահամի Ավետիսյան** (ապրիլի 13, 1925(1925-04-13), Երևան, Հայկական ԽՍՀ, ԱԽՖՍՀ, ԽՍՀՄ - հունիսի 26, 1994(1994-06-26), Երևան, Հայաստան), հայ բեմադրիչ, ռեժիսոր, դերասան։ ՀԽՍՀ արվեստի վաստակավոր գործիչ (1977)։ Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Մարտին Ավետիսյանը ծնվել է 1925 թվականի ապրիլի 13-ին, Երևանում։ Սովորել է Ստեփան Շահումյանի անվան դպրոցում, ընդունվել պոլիտեխնիկական ինստիտուտ, ուսումնառությանը զուգահեռ աշխատել է Երևանի երաժշտական կոմեդիայի թատրոնում որպես հուշարար։

1953 թվականին ավարտել է Երևանի գեղարվեստա-թատերական ինստիտուտը։ 1942-1956 թվականներին (ընդհատումներով)՝ Հակոբ Պարոնյանի անվան երաժշտական կոմեդիայի պետական թատրոնի, 1956 թվականից՝ ՀԽՍՀ հեռուստաստուդիայի ռեժիսոր։

Մասնակցություն Երկրորդ համաշխարհային պատերազմին
-----------------------------------------------

Պատերազմի օրերին Ավետիսյանը Թամանյան դիվիզիայի 526-րդ գնդի երկրորդ գումարտակում եղել է ջոկի հրամանատար։ 1944 թվականի հունվարի 27-ին, Կերչի փողոցային կռիվների ժամանակ ծանր վիրավորվել է և կորցրել ձախ ոտքը, զորացրվել է ռազմաճակատից որպես հաշմանդամ։

Ավետիսյանը պարգևատրվել է «Հայրենական մեծ պատերազմի առաջին աստիճանի» և «Հայրենական պատերազմի երկրորդ աստիճանի» շքանշաններով։

Պարգևներ
--------

* Հայրենական մեծ պատերազմի առաջին աստիճանի շքանշան
* Հայրենական պատերազմի երկրորդ աստիճանի շքանշան
* ՀԽՍՀ արվեստի վաստակավոր գործիչ (1977)

Բեմադրություններ
----------------

* Լոպե դե Վեգայի «Պարերի ուսուցիչը» (ԵԵԿԹ)
* Մոլիերի «Ակապենի արարքները» (ԵԵԿԹ)
* Ասաֆևի «Բախչիսարայի շատրվանը» (հեռուստաթատրոն)
* Ռոսսինիի «Սևիլյան սափրիչ» (հեռուստաթատրոն)
* «Ջութակահարի պատմածը» (ըստ Հրաչյա Քոչարի, հեռուստաթատրոն)

Ծանոթագրություններ
------------------

1. 1 2
2. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
3. ↑  «Մարտին Ավետիսյանի մասին Էյ Վի Փրոդաքշն կայքում». Արխիվացված է օրիգինալից 2020 թ․ հունիսի 27-ին. Վերցված է 2020 թ․ հունիսի 24-ին.
4. ↑  Մուսաները չլռեցին։ Հայաստանի մշակույթի գործիչները 1941-1945 թթ. հայրենական մեծ պատերազմում, զոհված հայ արվեստագետներ։ Գիրք I. - Եր.: Խորհրդային գրող, 1989 թ. 392 էջ:

|  |  |
| --- | --- |
|  | Վիքիդարանն ունի նյութեր, որոնք վերաբերում են «Մարտին Ավետիսյան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 17443 |

 |
**Սերյոժա Սմբատի Մնացականյան** (1922, Մեղրու շրջան - *անհայտ*), հայ մանկավարժ։ Հայրենական մեծ պատերազմի մասնակից։

Կենսագրություն
--------------

Սերյոժա Մնացականյանը ծնվել է 1922 թվականին, Մեղրու շրջանի Կալեր գյուղում։ 1939 թվականին ավարտել է միջնակարգ դպրոցը և աշխատել հայրենի գյուղի դպրոցում որպես մաթեմատիկայի ուսուցիչ։

1941 թվականի հունիսի վերջին կամավոր մեկնել է ռազմաճակատ։ Հայրենական պատերազմին մասնակցել է 1942 թվականին որպես գնդացրորդ։ 1943 թվականին Մնացականյանը մասնակցել է Հյուսիսային Կովկասում ծավալված մարտերին։ Մնացականյանը 5-րդ գվարդիական բրիգադում մասնակցել է Կրասնոդարի և Կրիմսկայի ստանիցիայի ուղղությունում մղված հակագրոհներին։ Ճակատամերձ բարձունքի շրջանում գնդացրորդների վաշտի խիզախ զինվորները Մնացականյանի հետ համառորեն ու անվախ դիմադրել են մինչև օժանդակ ուժերի մոտենալը։ Հակառակորդը կորուստներ կրելով ստիպված նահանջել է։ Այդ մարտում Մնացականյանը ծանր վիրավորվել է, բուժվելուց հետո նորից մեկնել է գործող բանակ։

56-րդ բանակի 65-րդ գվարդիական դիվիզիայում Մնացականյանը մասնակցել է Նովոռոսիյսկի ազատագրմանը որպես հետախույզ։ Հետախույզների խումբը գիշերով, մթության մեջ սողալով երկու կիլոմետր, մոտեցել են հակառակորդի կրակակետին և պայթեցրել ցեմենտապատնեշը։ 1943 թվականի սեպտեմբերի 13-ին քաղաքն ազատագրվել է թշնամուց։ Նովոռոսիյսկի ազատագրման գրոհներից մեկում Մնացականյանը ծանր վիրավորվել է։ Հիվանդանոցում երկար բուժվելուց հետո զորացրվել է, որպես պատերազմի երկրորդ կարգի հաշմանդամ։

Մնացականյանը վերադարձել է հայրենի գյուղ, աշխատանքի նշանակվել Լիճքի միջնակարգ դպրոցում։ Մեկ տարի անց դարձել է նույն դպրոցի տնօրենը։ Ավարտել է Երևանի պետական համալսարանի մաթեմատիկայի ֆակուլտետը։ Աշխատանքի է նշանակվել Շահումյանի շրջանի № 95 միջնակարգ դպրոցի ուսումնադաստիարակչական աշխատանքների գծով տեղակալ։

Մնացականյանը պարգևատրվել է Հայրենական պատերազմի 2-րդ աստիճանի շքանշանով, մարտական մեդալներով, հոբելյանական հուշամեդալներով ու պատվոգրերով։

Պարգևներ
--------

* Հայրենական պատերազմի 2-րդ աստիճանի շքանշան

Ծանոթագրություններ
------------------

1. 1 2 3 4  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
**Վահրամ Աբգարի Ավագյան** (1924, Բարձրունի, Հայաստան), հայ մանկավարժ։ Հայկական ԽՍՀ վաստակավոր ուսուցիչ (1963), Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Վահրամ Աբգարի Ավագյանը ծնվել է 1924 թվականին Ազիզբեկովի շրջանի Բարձրունի գյուղում։ 1941 թվականին ավարտել է Զառիթափ գյուղի միջնակարգ դպրոցը։ 1941-1942 թվականներին աշխատել է հայրենի գյուղի 7-ամյա դպրոցում որպես ուսուցիչ։ 1942 թվականի սեպտեմբերին զորակոչվել է կարմիր բանակ, 1942 թվականի նոյեմբերից մինչև 1944 թվականի մայիսը մարտնչել է առանձին Մերձսևծովյան բանակի 268-րդ հրետանային գնդում։

1942 թվականի նոյեմբերի 29-ից մասնակցել է Հյուսիսային Կովկասի մի շարք քաղաքների, ինչպես և Կերչի, Ղրիմի ուղղությամբ ծավալված կռիվներին, Թեոդոսիայի և Սևաստոպոլի ազատագրմանը։ Պարգևատրվել է «Մարտական ծառայությունների համար» մեդալով։ Կերչի համար մղված մարտերի օրերին՝ 1943 թվականի դեկտեմբերին, ընդունվել է կոմունիստական կուսակցության շարքերը։

1944 թվականի մայիսից մինչև 1945 թվականի ապրիլը մարտնչել է 2-րդ Բելոռուսական ռազմաճակատում, 78-րդ գվարդիական հրետանային գնդում եղել է որպես կապավոր, 1945 թվականի հունվար-փետրվար անիսներին մասնակցել է Նարևի գետանցման մարտերին, որտեղ մեկ շաբաթ տևած մարտերից հետո հաջողվել է ճնշել հիտլերականների ուժեղ դիմադրությունը։ Այդ գործողություններին ակտիվորեն մասնակցելու համար Վահրամն արժանացել է Գերագույն գլխավոր հրամանատարի շնորհակալագրերին։ Պարգևատրվել է «Սևաստոպոլի ազատագրման համար», «Վարշավայի ազատագրման համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալներով։

1945 թվականի նոյեմբերին, պատերազմի ավարտից հետո Վահրամ Ավագյանը վերադարձել է հայրենի գյուղ։ 1945 թվականի նոյեմբերից մինչև 1955 թվականն աշխատել է Բարձրունի գյուղի դպրոցում ուսուցիչ, 1958 թվականից՝ որպես տնօրեն։ 1959 թվականին ավարտել է Երևանի հեռակա մանկավարժական ինստիտուտի պատմության ֆակուլտետը։ 1963 թվականին Հայկական ԽՍՀ Գերագույն խորհրդի նախագահության հրամանագրով Ավագյանին շնորհվել է Հայկական ԽՍՀ վաստակավոր ուսուցչի կոչում։

Պարգևներ
--------

* Հայկական ԽՍՀ վաստակավոր ուսուցիչ (1963)
* «Մարտական ծառայությունների համար» մեդալ
* «Սևաստոպոլի ազատագրման համար» մեդալ
* «Վարշավայի ազատագրման համար» մեդալ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ

Ծանոթագրություններ
------------------

1. 1 2 3 4  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
Անվան այլ կիրառումների համար տե՛ս՝ Գագիկ Դավթյան (այլ կիրառումներ)

**Գագիկ Գաբրիելի Դավթյան** (1910, Դիլիջան, Երևանի նահանգ, Կովկասի փոխարքայություն, Ռուսական կայսրություն - *անհայտ*), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) գործողությունների մասնակից։ ԽՄԿԿ անդամ (1944):

Կենսագրություն
--------------

Գագիկ Դավթյանը ծնվել է 1910 թվականին, Դիլիջան քաղաքում։ Դեռ պատանեկության տարիներից գրել է բանաստեղծություններ, տպագրվել հանրապետական և շրջանային թերթերում։ Իջևանի գյուղատնտեսական տեխնիկումն ավարտելուց հետո ավարտել է նաև Դիլիջանի մանկավարժական տեխնիկումը և դարձել ուսուցիչ։ Եղել է Իջևանի Սարի գյուղի դպրոցի վարիչը։ Մանկավարժական աշխատանքը շարունակել է Սանահինում, ապա վերադարձել հայրենի քաղաք Դիլիջան և աշխատել տարբեր դպրոցներում։

1941 թվականին Դավթյանը մեկնել է գործող բանակ։ Նրա մարտական ուղին հասել է մինչև Վիեննա։ Այդ ճանապարհին մի քանի անգամ վիրավորվել է և ապաքինվելուց հետո նորից շարունակել կռվել թշնամու դեմ։ Ռազմաճակատում, 1944 թվականին, Դավթյանը ընդունվել է կոմունիստական կուսակցության շարքերը։ Պարգևատրվել է Կարմիր աստղի շքանշանով, «Կովկասի պաշտպանության համար», «Սևաստոպոլի պաշտպանության համար» և այլ մեդալներով։

Գերմանա-խորհրդային պատերազմի ավարտից հետո Դավթյանը զորացրվել է բանակից, վերադարձել է հայրենի քաղաք և շարունակել մանկավարժական աշխատանքը։ 1946 թվականին Դավթյանը ղեկավարել է Դիլիջանի նորաբաց երաժշտական դպրոցը։ 1948 թվականից սկսած մինչև 1970 թվականն աշխատել է Դիլիջանի հանրակրթական դպրոցներում, դասավանդում ռազմագիտություն, աշխատանքի ուսուցում, իսկ ցածր դասարաններում՝ նաև մայրենի լեզու և գրականություն։ Մանկավարժական աշխատանքին զուգընթաց Դավթյանը բազմամյա գործունեություն է ծավալել նաև թատրոնում՝ դառնալով արվեստի երկրպագու և անխոնջ մշակ։ Հետագայում վարել է մի շարք պատասխանատու պաշտոններ։ Նրա ղեկավարությամբ թատրոնի կոլեկտիվը մասնակցել է մի շարք փառատոների և գրավել մրցանակային տեղեր, իսկ ինքը նվաճել է դափնեկրի կոչում և արժանացել արծաթե մեդալի։

Պարգևներ
--------

* Կարմիր աստղի շքանշան
* «Կովկասի պաշտպանության համար» մեդալ
* «Սևաստոպոլի պաշտպանության համար» մեդալ

Ծանոթագրություններ
------------------

1. 1 2 3  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
**Վաղինակ Գրիգորի Առաքելյան** (1915, Ույծ, Հայաստան - *անհայտ*), հայ մանկավարժ։ Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Վաղինակ Առաքելյանը ծնվել է 1915 թվականին, Սիսիանի Ուզ գյուղում։ 1936 թվականին ավարտել է Սիսիանի միջնակարգ դպրոցը, իսկ 1940 թվականին՝ Բաքվի մանկավարժական ինստիտուտի հայկական բաժնի պատմության ֆակուլտետը։ 1940-1941 ուսումնական տարում աշխատել է Լեռնային Ղարաբաղի Շահումյանի շրջանի Կարաչինար գյուղի դպրոցի տնօրեն։

1942 թվականին զորակոչվել և մարտական ծառայությունը սկսել է 153-րդ Սմոլենսկյան կարմրադրոշ, Կուտուզովի շքանշանակակիր դիվիզիայի 557-րդ մազուրյան հրաձգային գնդում, մասնակցել է Ստալինգրադի, Վելիկիե Լուկիի, պաշտպանությանը որպես գնդացրային վաշտի հրամանատար։ 1944-1945 թվականներին մասնակցել է Արևմտյան Պրուսիայի, Քյոնիգսբերգի համար ծավալված թեժ, արյունահեղ մարտերին։ Կապիտան Առաքելյանը մարտական սխրագործությունների համար պարգևատրվել է «Հայրենական պատերազմի» 1-ին և 2-րդ աստիճանի, Կարմիր աստղի շքանշաններով, մեդալներով։ Բազմիցս արժանացել է գերագույն գլխավոր հրամանատարի շնորհակալագրերին։

1946 թվականին Առաքելյանը զորացրվել է կապիտանի կոչումով, նվիրվել մանկավարժական աշխատանքի։ 1946-1949 թվականներին եղել է Սիսիանի շրջկենտրոնի միջնակարգ դպրոցի տնօրեն, պատմության ուսուցիչ, 1949-1951 թվականներին նույն շրջանում՝ շրջանային ժողովրդական կրթության բաժնի տեսուչ։ 1952 թվականից աշխատել է Արտաշատի շրջանում՝ դպրոցի տնօրեն և պատմության ուսուցիչ։ Առաքելյանը եղել է վաստակաշատ մանկավարժ, ավելի քան 35 տարի իր գիտելիքներն ու հարուստ փորձը նվիրել է մատաղ սերնդի կրթության ու դաստիարակության շնորհակալ գործին։

Պարգևներ
--------

* Կարմիր աստղի շքանշան
* Հայրենական պատերազմի 1-ին աստիճանի շքանշան
* Հայրենական պատերազմի 2-րդ աստիճանի շքանշան

Ծանոթագրություններ
------------------

1. 1 2 3  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
**Ջեյմս Քոլինզ** (օգոստոսի 23, 1983(1983-08-23), Նյուպորտ, Ուելս, Միացյալ Թագավորություն), ուելսցի ֆուտբոլիստ, կենտրոնական

Նա խաղացել է Նյուպորտ ֆուտբոլային թիմի երիտասարդական թիմում։ Հետո իրեն Քարդիֆ Սիթիի սկաուտները նկատեցին։ 17 տարին լրանալուց ոչ շատ ուշ Ջեյմսը ստորագրեց պրոֆեսիոնալ պայմանագիր։ Իր առաջին խաղը եղավ 2000 թվականի նոյեմբերին, երբ Անգլիայի Գավաթում Քարդիֆ Սիթին ջախջախեց Բրիսթոլ Ռովեռսին՝ 5-1 հաշվով։ Իր առաջին սեզոնում նա ընդամենը 4 խաղ խաղաց հիմնական կազմում, բայց իր 4-րդ սեզոնը նա սկսեց շատ լավ։ Հետո նա դարձավ հիմնական կազմի ֆուտբոլիստ Քարդիֆ Սիթիի թիմում, որտեղ կազմեց գերազանց ձույք Դենի Գեբիդոնի հետ, որը նույնպես կենտրոնական պաշտպան էր։ 2005 թվականին Ջեյմսը դարձավ լավագույն երիտասարդ ֆուտբոլիստը Ուելսի հավաքականում։ Երիտասարդ պաշտպանի խաղը նկատեցին Ուեսթ Հեմ Յունայթեդի սկաուտները և 2005 թվին նա Դենի Գեմիդոնի հետ գնաց զինագործների գործարան։ Ի տարբերություն Դենիի՝ Ջեյմսը մի անգամից չդարձավ հիմնական կազմի ֆուտբոլիստ։ Նրա առաջին խաղը եղավ 2005 թվի ։ Զինագործները այդ խաղում հաղթեցին Շեյֆելդ Ուենսդեյին 4-2 հաշվով։ Իսկ հետո մի տարուց ավելի նա հիմնականում պահեստային նստարանին էր։ Միայն 2006/07 սեզոնի կեսերին, երբ Ուեսթ Հեմի խաղացողների մեծ մասը վնասվածք էին ստացել, Ջեյմսը դարձավ Հիմնական կազմի ֆուտբոլիստ։ Հենց նրա հանգիստ և հմուտ խաղը օգնեց զինագործներին մնալ Անգլիական Պրեմիեր լիգայում։ 2007-2008 սեզոնը Քոլինզի համար սարսափելի էր։ 2008 թվի հունվարի 28-ին պահեստային թիմի խաղում Ուեսթ Հեմը խաղում էր Պորտսմուտի դեմ։

Մոտ 9 ամիս Ջեյմսը բուժվում էր և 2008 թվականի հոկտեմբերի 26-ին նա վերադարձավ հիմնական կազմ։ Նրա առաջին խաղը վնասվացքից հետո Լոնդոնի Արսենալի դեմ էր։ Հետո նա գնաց Աստոն Վիլա, բայց 3 տարի հետո նա վերադարձավ Ուեսթ Հեմ։ Հայտնի է, որ իր արդյունքներով խաղաց Չելսիի դեմ։ 2016 թվականի օգոստոսի 17-ին Քոլինզը խփեց «կապույտ» Լոնդոնի թիմին 4 գոլ։ Նրանով հետաքրքրված էր Բարդելոնանա, բայց նա շատ թույլ գտնվեց։ Մեսսին մտադրության հայտնեց, որ նա շատ ալարկոտ է և ֆիզիկապես պատրաստ չէ դժվարությունների։ Իսկ Ջեյմս Քոլինսը նստեց պահեստայիների նստարնին երկար տարիներ, բայց քիչ-քիչ դուրս գալով խաղի, բայց Մեսսի տրված հարցազրույից հետո նա կոտրվեց։

Ծանոթագրություններ
------------------

1. 1 2  Transfermarkt.com(բազմ․) — 2000.

Արտաքին հղումներ
----------------

* Ցուցանիշները *soccerbase.com* կայքում (անգլ.)
* Ֆուտբոլիստի էջը *Sports.ru* կայքում
* Վիճակագրութունը *National Football Teams* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեյմս Քոլինզ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFutbol · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |